SUA vs China. Un cercetător chinez, ascuns în Ambasada din San Francisco.
FBI
acuză China că i-ar permite unui cercetător fugar să se ascundă în ambasada din
San Francisco. Omul
de știință este suspectat că are legături cu armata chineză. Totul
ar fi început de la insigna de pe uniforma pe care o purta la Universitatea din
California.
Un cercetător
chinez care este urmărit de autoritățile americane s-a ascuns în ambasada din
San Francisco. Procurorii spun că Tang Juan, un cercetător din domeniul
biologiei, ar fi minţit cu privire la legăturile sale cu armata chineză. Pe
lângă asta, omul știință este suspectat și de frauda cu vize, anunță SUA, scrie
BBC.Procurorii susțin
că acest caz ar face parte dintr-un program chinez în care cercetărorii
militari “sub acoperire" sunt
trimiși în SUA.Miercuri,
administrația Trump a ordonat închiderea consulatului chinez din Houston,
Texas, "pentru a proteja proprietatea intelectuală americană", a declarat
miercuri un purtător de cuvânt al Departamentului de stat.Purtătorul de
cuvânt al ministerului de externe chinez, Wang Wenbin, acuză SUA de persecuţie
politică. "Din câte ştim noi, ea face cercetări în domeniul bolilor
cardiovasculare. Nu văd cum ar fi putut ameninţa securitatea naţională a SUA.
În ultima vreme, mulţi cetăţeni chinezi au fost interogaţi de forţele de ordine
din SUA", a declarat aceasta.Potrivit
dosarului, depus la Curtea Federală din San Francisco, inculpata, Juan Tang, este
un cercetător în domeniul biologiei la Universitatea din California. Conform
înregistrărilor, în timpul unui interviu cu agenții FBI, de luna trecută, ea a
spus că nu a servit în armata chineză. Tânăra a afirmat că nu ştie ce semnifica
insigna de pe uniforma ei şi că purtarea unei uniforme era obligatorie pentru
elevii şcolii militare pe care a făcut-o. Cu toată astea, în cadrul anchetei ar
fi fost descoperite fotografii care ar dovedi că are legături cu Armata de
Eliberare a Poporului (PLA).Acum, FBI acuză China că i-ar permite unui om de ştiinţă urmărit de oamenii legii să se ascundă în ambasada din San Francisco.